title: Vykonávacie Nariadenie Komisie (EÚ) 2020/194 z 12. februára 2020, ktorým sa stanovujú podrobné pravidlá uplatňovania nariadenia Rady (EÚ) č. 904/2010, pokiaľ ide o osobitné úpravy pre zdaniteľné osoby, ktoré poskytujú služby nezdaniteľným osobám, uskutočňujú predaj tovaru na diaľku a určité domáce dodania tovaru

text:
                  13.2.2020

                  SK

                  Úradný vestník Európskej únie

                  L 40/114

         VYKONÁVACIE NARIADENIE KOMISIE (EÚ) 2020/194
         z 12. februára 2020,
         ktorým sa stanovujú podrobné pravidlá uplatňovania nariadenia Rady (EÚ) č. 904/2010, pokiaľ ide o osobitné úpravy pre zdaniteľné osoby, ktoré poskytujú služby nezdaniteľným osobám, uskutočňujú predaj tovaru na diaľku a určité domáce dodania tovaru
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 904/2010 zo 7. októbra 2010 o administratívnej spolupráci a boji proti podvodom v oblasti dane z pridanej hodnoty (1), a najmä na jeho článok 47l písm. a) a b),
         keďže:

                     (1)

                     Kapitola 6 hlavy XII smernice Rady 2006/112/ES (2), ktorou sa stanovujú osobitné úpravy pre zdaniteľné osoby poskytujúce určité služby, bola zmenená smernicou Rady (EÚ) 2017/2455 (3) a smernicou Rady (EÚ) 2019/1995 (4), aby sa tieto osobitné úpravy rozšírili. Opatrenia potrebné na dosiahnutie súladu s uvedenými dvoma pozmeňovacími smernicami sa uplatňujú od 1. januára 2021.

                     (2)

                     Nariadením (EÚ) č. 904/2010 sa stanovujú pravidlá administratívnej spolupráce a boja proti podvodom v oblasti dane z pridanej hodnoty (DPH). Články 47b, 47c, 47d a 47e uvedeného nariadenia sa týkajú výmeny určitých informácií týkajúcich sa osobitných úprav stanovených v hlave XII kapitole 6 smernice 2006/112/ES. V uvedených článkoch sa stanovuje najmä výmena identifikačných údajov a údajov o daňovom priznaní k DPH a výmena akýchkoľvek následných zmien týchto údajov. Uvedené články sa uplatňujú od 1. januára 2021.

                     (3)

                     V snahe zabezpečiť, aby sa informácie uvedené v daných článkoch vymieňali jednotným spôsobom, je potrebné prijať technické podrobnosti takýchto výmen vrátane jednotnej elektronickej správy. To by takisto umožnilo jednotný vývoj technických a funkčných špecifikácií, keďže by sa riadili regulovaným rámcom.

                     (4)

                     Určité informácie, ako napríklad vylúčenie z osobitných úprav, dobrovoľné ukončenie alebo zmena členského štátu identifikácie, by sa tiež mali bezodkladne vymieňať jednotným spôsobom, aby sa členským štátom umožnilo monitorovať správne uplatňovanie osobitných úprav a bojovať proti podvodom. Na uvedený účel by sa mali stanoviť spoločné opatrenia týkajúce sa elektronickej výmeny takýchto informácií.

                     (5)

                     S cieľom minimalizovať administratívnu záťaž zdaniteľných osôb je potrebné stanoviť určité požiadavky na elektronické rozhranie, ktoré zdaniteľným osobám uľahčí predkladanie identifikačných informácií a podávanie daňových priznaní k DPH. Členským štátom sa nebráni v poskytovaní ďalších funkcií v záujme ďalšieho zníženia administratívnej záťaže.

                     (6)

                     Je potrebné objasniť, ktoré konkrétne informácie sa musia predložiť v prípadoch, keď sa v danom období neuskutočnia žiadne dodania tovaru či poskytnutia služieb, na ktoré sa vzťahujú osobitné úpravy.

                     (7)

                     V snahe umožniť členským štátom a zdaniteľným osobám, aby sa vo svojich následných oznámeniach mohli jednoznačne odvolávať na daňové priznania k DPH vrátane oznámení o platbe dane, členský štát identifikácie by mal každému daňovému priznaniu k DPH prideliť jedinečné referenčné číslo.

                     (8)

                     Toto nariadenie by sa malo uplatňovať odo dňa, od ktorého sa uplatňujú články 47b, 47c, 47d a 47e nariadenia (EÚ) č. 904/2010.

                     (9)

                     Vo vykonávacom nariadení Komisie (EÚ) č. 815/2012 (5) sa stanovujú podrobné pravidlá podľa článkov 44 a 45 nariadenia (EÚ) č. 904/2010, pokiaľ ide o výmenu informácií týkajúcich sa osobitných úprav pre telekomunikačné služby, služby rozhlasového a televízneho vysielania alebo elektronické služby. Uvedené články sa uplatňujú v období od 1. januára 2015 do 31. decembra 2020. Vykonávacie nariadenie (EÚ) č. 815/2012 by sa preto malo zrušiť s účinnosťou od 1. januára 2021. Malo by sa však naďalej uplatňovať do 10. februára 2024, pokiaľ ide o predkladanie a opravy daňových priznaní k DPH v súvislosti s poskytovaním služieb, na ktoré sa vzťahuje niektorá z osobitných úprav uvedených v uvedenom vykonávacom nariadení a ktoré sa uskutočnilo pred 1. januárom 2021.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre administratívnu spoluprácu,

               PRIJALA TOTO NARIADENIE:

            Článok 1
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.„

                        úprava mimo Únie“ je osobitná úprava pre služby, ktoré sú poskytované zdaniteľnými osobami neusadenými v Spoločenstve, ako sa stanovuje v hlave XII kapitole 6 oddiele 2 smernice 2006/112/ES;

                        2.„

                        úprava Únie“ je osobitná úprava pre predaj tovaru na diaľku v rámci Spoločenstva, pre dodania tovaru v rámci členského štátu uskutočnené elektronickými rozhraniami, ktoré uľahčujú uvedené dodania v súlade s článkom 14a ods. 2 smernice 2006/112/ES, a pre služby, ktoré poskytujú zdaniteľné osoby usadené v rámci Spoločenstva, ale nie v členskom štáte spotreby, ako sa stanovuje v hlave XII kapitole 6 oddiele 3 smernice 2006/112/ES;

                        3.„

                        úprava pre dovoz“ je osobitná úprava pre predaj tovaru na diaľku dovážaného z tretích území alebo tretích krajín, ako sa stanovuje v hlave XII kapitole 6 oddiele 4 smernice 2006/112/ES;

                        4.„

                        osobitné úpravy“ sú úprava mimo Únie, úprava Únie a úprava pre dovoz.

            Článok 2
            Funkcie elektronického rozhrania
            Elektronické rozhranie v členskom štáte identifikácie, pomocou ktorého sa zdaniteľná osoba alebo sprostredkovateľ konajúci v jej mene registruje na používanie jednej z osobitných úprav a prostredníctvom ktorého uvedená osoba alebo jej sprostredkovateľ podáva daňové priznania k dani z pridanej hodnoty (DPH) v rámci uvedenej úpravy členskému štátu identifikácie, má tieto funkcie:

                        a)

                        musí ponúkať možnosť ukladať informácie a akékoľvek zmeny v informáciách, ktoré sa majú poskytovať podľa článku 361 alebo 369p smernice 2006/112/ES, a informácie, ktoré sa majú zahrnúť do daňového priznania k DPH podľa článku 365, 369g alebo 369t smernice 2006/112/ES, a to pred tým, ako sa tieto informácie alebo zmeny predložia;

                        b)

                        musí zdaniteľnej osobe alebo sprostredkovateľovi konajúcemu v jej mene umožňovať predkladať príslušné informácie týkajúce sa daňových priznaní k DPH prostredníctvom súboru zasielaného elektronicky v súlade s podmienkami stanovenými členským štátom identifikácie.

            Článok 3
            Zasielanie identifikačných informácií

               1.   Členský štát identifikácie prostredníctvom siete CCN/CSI ostatným členským štátom zasiela tieto informácie vrátane akýchkoľvek zmien týchto informácií:

                           a)

                           informácie na identifikáciu zdaniteľnej osoby využívajúcej úpravu mimo Únie;

                           b)

                           informácie na identifikáciu zdaniteľnej osoby využívajúcej úpravu Únie;

                           c)

                           informácie na identifikáciu zdaniteľnej osoby využívajúcej úpravu pre dovoz;

                           d)

                           informácie na identifikáciu sprostredkovateľa;

                           e)

                           identifikačné číslo pridelené zdaniteľnej osobe alebo sprostredkovateľovi.

               2.   Jednotná elektronická správa uvedená v prílohe I sa používa na zasielanie informácií uvedených v odseku 1 a v závislosti od konkrétneho prípadu sa vyplnia tieto stĺpce:

                           a)

                           stĺpec B pre úpravu mimo Únie;

                           b)

                           stĺpec C pre úpravu Únie;

                           c)

                           stĺpec D pre úpravu pre dovoz na účely identifikácie zdaniteľnej osoby v súlade s článkom 369p ods. 1 alebo 3 smernice 2006/112/ES;

                           d)

                           stĺpec E pre úpravu pre dovoz na účely identifikácie sprostredkovateľa v súlade s článkom 369p ods. 2 smernice 2006/112/ES.

               3.   Členský štát identifikácie bezodkladne informuje ostatné členské štáty prostredníctvom siete CCN/CSI pomocou jednotnej elektronickej správy uvedenej v prílohe II k tomuto nariadeniu v prípade, že zdaniteľná osoba:

                           a)

                           je vylúčená z osobitnej úpravy alebo z identifikačného registra pre niektorú z osobitných úprav v súlade s článkom 363, 369e alebo 369r ods. 1 alebo 3 smernice 2006/112/ES;

                           b)

                           dobrovoľne prestane využívať niektorú z osobitných úprav;

                           c)

                           zmení členský štát identifikácie v rámci úpravy Únie alebo úpravy pre dovoz.

               4.   Členský štát identifikácie bezodkladne informuje ostatné členské štáty prostredníctvom siete CCN/CSI pomocou jednotnej elektronickej správy uvedenej v prílohe II k tomuto nariadeniu v prípade, že sprostredkovateľ:

                           a)

                           je vylúčený z identifikačného registra v súlade s článkom 369r ods. 2 smernice 2006/112/ES;

                           b)

                           dobrovoľne prestane konať ako sprostredkovateľ;

                           c)

                           zmení členský štát identifikácie.

               5.   Individuálne identifikačné čísla pre DPH pridelené zdaniteľným osobám alebo prípadne v súvislosti so zdaniteľnými osobami podľa článku 369q ods. 1 a 3 smernice 2006/112/ES sa automaticky vymieňajú medzi členským štátom identifikácie a ostatnými členskými štátmi prostredníctvom centrálneho registra alebo iného dôveryhodného nástroja na výmenu údajov tak, aby bolo nepretržite zaistené, že členské štáty majú správny aktuálny prehľad o platnosti všetkých takýchto identifikačných čísel pre DPH, ktoré pridelili všetky členské štáty.

            Článok 4
            Podávanie daňového priznania k DPH zdaniteľnou osobou alebo sprostredkovateľom

               1.   Zdaniteľná osoba alebo prípadne v prípade úpravy pre dovoz sprostredkovateľ konajúci v jej mene podáva daňové priznania k DPH s údajmi požadovanými podľa článkov 365, 369g alebo 369t smernice 2006/112/ES členskému štátu identifikácie pomocou jednotnej elektronickej správy uvedenej v prílohe III k tomuto nariadeniu. Stĺpec B uvedenej jednotnej elektronickej správy sa používa v prípade úpravy mimo Únie, stĺpec C v prípade úpravy Únie a stĺpec D v prípade úpravy pre dovoz.

               2.   Ak zdaniteľná osoba v súvislosti s osobitnou úpravou nedodá tovar ani neposkytne služby v rámci tejto osobitnej úpravy v žiadnom členskom štáte počas určitého zdaňovacieho obdobia a nemusí vykonať žiadne zmeny v predchádzajúcich daňových priznaniach k DPH, vypĺňa sa nulové daňové priznanie k DPH. Na daný účel sa vypĺňajú len tieto kolónky jednotnej elektronickej správy uvedenej v prílohe III:

                           a)

                           kolónky 1, 2, 11 a 24 v prípade úpravy mimo Únie;

                           b)

                           kolónky 1, 2, 21 a 24 v prípade úpravy Únie;

                           c)

                           kolónky 1, 1a, 2, 11 a 24 v prípade úpravy pre dovoz.

               3.   Vyžaduje sa, aby zdaniteľná osoba alebo prípadne v prípade úpravy pre dovoz sprostredkovateľ konajúci v jej mene zaznamenal dodania tovaru alebo poskytnutia služieb týkajúce sa členského štátu spotreby len vtedy, ak sa dodanie tovaru alebo poskytnutie služieb v rámci osobitných úprav uskutočnilo v danom členskom štáte v rámci daného zdaňovacieho obdobia.
               Okrem toho sa vyžaduje, aby v prípade úpravy Únie zdaniteľná osoba zaznamenala dodania tovaru alebo poskytnutia služieb uvedené v článku 369g ods. 2 písm. a) a b) smernice 2006/112/ES týkajúce sa členského štátu, z ktorého sa tovar odosiela alebo prepravuje, len vtedy, ak tovar, na ktorý sa vzťahuje úprava Únie, bol odoslaný alebo prepravený z daného členského štátu v rámci daného zdaňovacieho obdobia. Podobne sa vyžaduje, aby zdaniteľná osoba zaznamenala poskytnutia z členského štátu usadenia len vtedy, ak sa poskytnutia služieb v rámci úpravy Únie uskutočnili z daného členského štátu v rámci daného zdaňovacieho obdobia.

            Článok 5
            Zasielanie informácií uvedených v daňovom priznaní k DPH
            Informácie uvedené v daňovom priznaní k DPH, na ktoré sa odkazuje v článku 4 ods. 1, zasiela členský štát identifikácie prostredníctvom siete CCN/CSI pomocou jednotnej elektronickej správy uvedenej v prílohe III:

                        a)

                        každému členskému štátu spotreby uvedenému v daňovom priznaní k DPH;

                        b)

                        okrem toho v prípade úpravy Únie každému z týchto členských štátov uvedených v daňovom priznaní k DPH:

                                    i)

                                    každému členskému štátu, z ktorého sa tovar odosiela alebo prepravuje;

                                    ii)

                                    každému členskému štátu usadenia, z ktorého boli služby poskytnuté.

                  Na účel prvého odseku členský štát identifikácie zasiela každému príslušnému členskému štátu všeobecné informácie uvedené v časti 1 jednotnej elektronickej správy uvedenej v prílohe III spolu s informáciami v častiach 2, 3 a 4 uvedenej jednotnej elektronickej správy, ktoré sa týkajú daného konkrétneho členského štátu.

            Článok 6
            Jedinečné referenčné číslo
            Informácie zasielané podľa článku 5 obsahujú referenčné číslo pridelené členským štátom identifikácie, ktoré je pre konkrétne daňové priznanie k DPH jedinečné.

            Článok 7
            Zrušenie
            Vykonávacie nariadenie (EÚ) č. 815/2012 sa zrušuje s účinnosťou od 1. januára 2021.
            Pokiaľ však ide o podávanie a opravy daňových priznaní k DPH v súvislosti s poskytovaním služieb, na ktoré sa vzťahuje niektorá z osobitných úprav uvedených vo vykonávacom nariadení (EÚ) č. 815/2012 a ktoré sa uskutočnilo pred 1. januárom 2021, uvedené vykonávacie nariadenie sa uplatňuje naďalej až do 10. februára 2024.

            Článok 8
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. februára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 268, 12.10.2010, s. 1.

            (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).

            (3)  Smernica Rady (EÚ) 2017/2455 z 5. decembra 2017, ktorou sa mení smernica 2006/112/ES a smernica 2009/132/ES, pokiaľ ide o určité povinnosti týkajúce sa dane z pridanej hodnoty pri poskytovaní služieb a predaji tovaru na diaľku (Ú. v. EÚ L 348, 29.12.2017, s. 7).

            (4)  Smernica Rady (EÚ) 2019/1995 z 21. novembra 2019, ktorou sa mení smernica 2006/112/ES, pokiaľ ide o ustanovenia týkajúce sa predaja tovaru na diaľku a určitých domácich dodaní tovaru (Ú. v. EÚ L 310, 2.12.2019, s. 1).

            (5)  Vykonávacie nariadenie Komisie (EÚ) č. 815/2012 z 13. septembra 2012, ktorým sa ustanovujú podrobné pravidlá uplatňovania nariadenia Rady (EÚ) č. 904/2010, pokiaľ ide o osobitné úpravy pre neusadené zdaniteľné osoby, ktoré poskytujú telekomunikačné služby, služby rozhlasového a televízneho vysielania alebo elektronické služby nezdaniteľným osobám (Ú. v. EÚ L 249, 14.9.2012, s. 3).

            PRÍLOHA I
            Identifikačné údaje

                        Stĺpec A

                        Stĺpec B

                        Stĺpec C

                        Stĺpec D

                        Stĺpec E

                        Číslo kolónky

                        Úprava mimo Únie

                        Úprava Únie

                        Úprava pre dovoz
                        (identifikácia zdaniteľnej osoby)

                        Úprava pre dovoz
                        (identifikácia sprostredkovateľa)

                        1

                        individuálne identifikačné číslo pre DPH pridelené členským štátom identifikácie v súlade s článkom 362 smernice 2006/112/ES  (1)

                        individuálne identifikačné číslo pre DPH pridelené členským štátom identifikácie v súlade s článkom 369d smernice 2006/112/ES vrátane kódu krajiny

                        individuálne identifikačné číslo pre DPH pridelené členským štátom identifikácie v súlade s článkom 369q ods. 1 alebo 3 smernice 2006/112/ES  (2)

                        individuálne identifikačné číslo pridelené členským štátom identifikácie v súlade s článkom 369q ods. 2 smernice 2006/112/ES  (3)

                        1a

                        ak je zdaniteľná osoba zastúpená sprostredkovateľom, individuálne identifikačné číslo daného sprostredkovateľa pridelené v súlade s článkom 369q ods. 2 smernice 2006/112/ES

                        2

                        vnútroštátne daňové identifikačné číslo

                        vnútroštátne daňové identifikačné číslo  (4)

                        2a

                        identifikačné číslo pre DPH, ak existuje

                        identifikačné číslo pre DPH

                        3

                        názov spoločnosti

                        názov spoločnosti

                        názov spoločnosti

                        názov spoločnosti

                        4

                        obchodné meno resp. mená spoločnosti, ak je resp. sú odlišné od názvu spoločnosti

                        obchodné meno resp. mená spoločnosti, ak je resp. sú odlišné od názvu spoločnosti

                        obchodné meno resp. mená spoločnosti, ak je resp. sú odlišné od názvu spoločnosti

                        obchodné meno resp. mená spoločnosti, ak je resp. sú odlišné od názvu spoločnosti

                        5

                        úplná poštová adresa spoločnosti (5)

                        úplná poštová adresa spoločnosti (5)

                        úplná poštová adresa spoločnosti (5)

                        úplná poštová adresa spoločnosti (5)

                        6

                        krajina, v ktorej má zdaniteľná osoba sídlo svojej ekonomickej činnosti

                        krajina, v ktorej má zdaniteľná osoba sídlo svojej ekonomickej činnosti, ak sa nenachádza v Únii

                        krajina, v ktorej má zdaniteľná osoba sídlo svojej ekonomickej činnosti

                        členský štát, v ktorom má sprostredkovateľ sídlo svojej ekonomickej činnosti, alebo, ak nemá sídlo svojej ekonomickej činnosti v Únii, členský štát, v ktorom má sprostredkovateľ stálu prevádzkareň a pri ktorom uvedie, že bude využívať úpravu pre dovoz v mene zdaniteľnej osoby resp. osôb, ktorú resp. ktoré zastupuje

                        7

                        e-mailová adresa zdaniteľnej osoby

                        e-mailová adresa zdaniteľnej osoby

                        e-mailová adresa zdaniteľnej osoby

                        e-mailová adresa sprostredkovateľa

                        8

                        webové sídlo, resp. sídla zdaniteľnej osoby

                        webové sídlo, resp. sídla zdaniteľnej osoby, ak existuje, resp. existujú

                        webové sídlo, resp. sídla zdaniteľnej osoby

                        9

                        meno kontaktnej osoby

                        meno kontaktnej osoby

                        meno kontaktnej osoby

                        meno kontaktnej osoby

                        10

                        telefónne číslo

                        telefónne číslo

                        telefónne číslo

                        telefónne číslo

                        11

                        IBAN alebo OBAN

                        IBAN

                        IBAN  (6)

                        IBAN  (7)

                        12

                        BIC  (8)

                        BIC  (8)

                        BIC  (6)
                            (8)

                        BIC  (7)
                            (8)

                        13.1

                        individuálne identifikačné číslo resp. čísla pre DPH, alebo, ak nie je, resp. nie sú k dispozícii, daňové referenčné číslo resp. čísla pridelené členským štátom, resp. členskými štátmi, v ktorom, resp. ktorých má zdaniteľná osoba stálu prevádzkareň resp. stále prevádzkarne, okrem členského štátu identifikácie, a členským štátom resp. členskými štátmi, z ktorého resp. ktorých sa tovar odosiela alebo prepravuje, iným, resp. inými, než je členský štát identifikácie  (9)

                        ukazovateľ toho, či má zdaniteľná osoba v tomto členskom štáte stálu prevádzkareň  (14)

                        individuálne identifikačné číslo, resp. čísla pre DPH alebo, ak nie je, resp. nie sú k dispozícii, daňové referenčné číslo, resp. čísla pridelené členským štátom, resp. členskými štátmi, v ktorom, resp. ktorých má zdaniteľná osoba stálu prevádzkareň, resp. stále prevádzkarne, okrem členského štátu identifikácie  (9)

                        individuálne identifikačné číslo, resp. čísla pre DPH alebo, ak nie je, resp. nie sú k dispozícii, daňové referenčné číslo, resp. čísla pridelené členským štátom, resp. členskými štátmi, v ktorom, resp. ktorých má sprostredkovateľ stálu prevádzkareň resp. stále prevádzkarne, okrem členského štátu identifikácie  (9)

                        14.1

                        úplná poštová adresa a obchodné meno stálych prevádzkarní a miest, z ktorých sa tovar odosiela alebo prepravuje, v iných členských štátoch, ako je členský štát identifikácie  (10)

                        úplná poštová adresa a obchodný názov stálych prevádzkarní v iných členských štátoch, ako je členský štát identifikácie  (10)

                        úplná poštová adresa a obchodný názov stálych prevádzkarní v iných členských štátoch, ako je členský štát identifikácie  (10)

                        15.1

                        identifikačné číslo, resp. čísla pre DPH pridelené členským štátom, resp. členskými štátmi ako neusadenej zdaniteľnej osobe  (11)

                        16.1

                        elektronické vyhlásenie, že zdaniteľná osoba nie je usadená v rámci Únie

                        elektronické vyhlásenie, že zdaniteľná osoba nie je usadená v rámci Únie

                        16.2.

                        ukazovateľ toho, či je zdaniteľná osoba elektronickým rozhraním podľa článku 14a ods. 2 smernice 2006/112/ES (14)

                        17

                        dátum začiatku využívania úpravy  (12)

                        dátum začiatku využívania úpravy  (12)

                        dátum začiatku využívania úpravy  (13)

                        18

                        dátum žiadosti zdaniteľnej osoby o zaregistrovanie v rámci úpravy

                        dátum žiadosti zdaniteľnej osoby o zaregistrovanie v rámci úpravy

                        dátum žiadosti zdaniteľnej osoby alebo sprostredkovateľa konajúceho v jej mene o zaregistrovanie v rámci úpravy

                        dátum žiadosti o registráciu ako sprostredkovateľ

                        19

                        dátum rozhodnutia členského štátu identifikácie o registrácii

                        dátum rozhodnutia členského štátu identifikácie o registrácii

                        dátum rozhodnutia členského štátu identifikácie o registrácii

                        dátum rozhodnutia členského štátu identifikácie o registrácii

                        20

                        ukazovateľ toho, či je zdaniteľná osoba skupinou na účely DPH  (14)

                        21

                        individuálne identifikačné číslo, resp. čísla pre DPH pridelené členským štátom identifikácie v súlade s článkom 362, 369d alebo 369q smernice 2006/112/ES, ak zdaniteľná osoba predtým využívala alebo v súčasnosti využíva niektorú z týchto úprav

                        individuálne identifikačné číslo, resp. čísla pre DPH pridelené členským štátom identifikácie v súlade s článkom 362, 369d alebo 369q smernice 2006/112/ES, ak zdaniteľná osoba predtým využívala alebo v súčasnosti využíva niektorú z týchto úprav

                        individuálne identifikačné číslo, resp. čísla pre DPH pridelené členským štátom identifikácie v súlade s článkom 362, 369d alebo 369q smernice 2006/112/ES, ak zdaniteľná osoba predtým využívala alebo v súčasnosti využíva niektorú z týchto úprav

                        číslo resp. čísla sprostredkovateľa pridelené členským štátom identifikácie v súlade s článkom 369q ods. 2 smernice 2006/112/ES

               (1)  V tomto formáte: EUxxxyyyyyz, kde: „xxx“ je 3-miestny číselný kód ISO členského štátu identifikácie; „yyyyy“ je 5-miestne číslo pridelené členským štátom identifikácie a „z“ je kontrolná číslica.

               (2)  V tomto formáte: IMxxxyyyyyyz, kde: „xxx“ je 3-miestny číselný kód ISO členského štátu identifikácie; „yyyyy“ je 6-miestne číslo pridelené členským štátom identifikácie a „z“ je kontrolná číslica.

               (3)  V tomto formáte: INxxxyyyyyyz, kde: „xxx“ je 3-miestny číselný kód ISO členského štátu identifikácie; „yyyyy“ je 6-miestne číslo pridelené členským štátom identifikácie a „z“ je kontrolná číslica.

               (4)  Povinné, ak sa v kolónke 2a neuvádza žiadne identifikačné číslo pre DPH.

               (5)  Treba uviesť poštové smerovacie číslo, ak existuje.

               (6)  Ak zdaniteľná osoba nie je zastúpená sprostredkovateľom.

               (7)  Ak zdaniteľná osoba je zastúpená sprostredkovateľom.

               (8)  Číslo BIC je nepovinné.

               (9)  Ak existuje viac ako jedna stála prevádzkareň alebo viac ako jeden členský štát, z ktorého sa tovar odosiela alebo prepravuje, použite kolónku 13.1, 13.2 atď.

               (10)  Ak existuje viac ako jedna stála prevádzkareň a/alebo miesto, z ktorého sa tovar odosiela alebo prepravuje, použite kolónku 14.1, 14.2 atď.

               (11)  V prípade viac ako jedného identifikačného čísla DPH prideleného členským štátom, resp. členskými štátmi ako neusadenej zdaniteľnej osobe použite kolónku 15.1, 15.2 atď.

               (12)  Ten môže v určitých obmedzených prípadoch predchádzať dátumu registrácie do danej úpravy.

               (13)  Dátum začatia využívania danej úpravy je totožný s dátumom v stĺpci D kolónke 19 a v prípade predbežnej registrácie v súlade s článkom 2 tretím odsekom vykonávacieho nariadenia Rady (EÚ) 2019/2026 nemôže byť skorší, ako 1. január 2021.

               (14)  V tejto kolónke sa zaškrtne áno/nie.

            PRÍLOHA II
            Údaje týkajúce sa statusu zdaniteľnej osoby alebo sprostredkovateľa v registri členského štátu identifikácie

                        Individuálne identifikačné číslo pre DPH zdaniteľnej osoby pridelené členským štátom identifikácie vrátane kódu krajiny

                        Individuálne identifikačné číslo sprostredkovateľa pridelené členským štátom identifikácie vrátane kódu krajiny

                        Dátum nadobudnutia účinnosti zmeny

                        Dôvod na zmenu statusu zdaniteľnej osoby v registri s použitím týchto kódov:

                                    1)

                                    zdaniteľná osoba, prípadne sprostredkovateľ konajúci v jej mene oznámili členskému štátu identifikácie, že zdaniteľná osoba už neposkytuje služby a/alebo nedodáva tovar, na ktoré, resp. ktorý sa vzťahuje daná osobitná úprava;

                                    2)

                                    členský štát identifikácie predpokladá, že zdaniteľné činnosti zdaniteľnej osoby, na ktoré sa vzťahuje osobitná úprava, sa skončili;

                                    3)

                                    zdaniteľná osoba už nespĺňa podmienky potrebné na využívanie osobitnej úpravy;

                                    4)

                                    zdaniteľná osoba opakovane porušuje pravidlá, ktoré sa týkajú osobitnej úpravy;

                                    5)

                                    zdaniteľná osoba alebo sprostredkovateľ konajúci v jej mene požiadali o dobrovoľné ukončenie využívania danej úpravy;

                                    6)

                                    zdaniteľná osoba požiadala o identifikáciu v novom členskom štáte identifikácie.

                        Dôvod na zmenu statusu sprostredkovateľa v registri s použitím týchto kódov:

                                    2)

                                    počas dvoch po sebe nasledujúcich kalendárnych štvrťrokov sprostredkovateľ nekonal ako sprostredkovateľ v mene žiadnej zdaniteľnej osoby využívajúcej úpravu pre dovoz;

                                    3)

                                    sprostredkovateľ už nespĺňa podmienky na to, aby mohol konať ako sprostredkovateľ;

                                    4)

                                    sprostredkovateľ opakovane porušuje pravidlá, ktoré sa týkajú úpravy pre dovoz;

                                    5)

                                    sprostredkovateľ požiadal o dobrovoľné ukončenie pôsobenia ako sprostredkovateľ;

                                    6)

                                    sprostredkovateľ požiadal o identifikáciu v novom členskom štáte identifikácie.

            PRÍLOHA III
            Daňové priznania k DPH

                           Časť 1: Všeobecné informácie

                        Stĺpec A

                        Stĺpec B

                        Stĺpec C

                        Stĺpec D

                        Číslo kolónky

                        Úprava mimo Únie

                        Úprava Únie

                        Úprava pre dovoz

                              Jedinečné referenčné číslo

                            (1):

                        1

                        individuálne identifikačné číslo pre DPH pridelené členským štátom identifikácie v súlade s článkom 362 smernice 2006/112/ES

                        individuálne identifikačné číslo pre DPH pridelené členským štátom identifikácie v súlade s článkom 369d smernice 2006/112/ES vrátane kódu krajiny

                        individuálne identifikačné číslo pre DPH pridelené členským štátom identifikácie v súlade s článkom 369q ods. 1 alebo 3 smernice 2006/112/ES

                        1 a

                        ak je zdaniteľná osoba zastúpená sprostredkovateľom, identifikačné číslo daného sprostredkovateľa pridelené v súlade s článkom 369q ods. 2 smernice 2006/112/ES

                        2

                        zdaňovacie obdobie  (2)

                        zdaňovacie obdobie  (2)

                        zdaňovacie obdobie  (3)

                        2a

                        dátum začiatku a konca obdobia  (4)

                        dátum začiatku a konca obdobia  (4)

                        dátum začiatku a konca obdobia  (5)

                        3

                        mena

                        mena

                        mena

                           Časť 2: Pre každý členský štát spotreby, v ktorom je DPH splatná
                            (6)

                           2a Služby poskytnuté z členského štátu identifikácie a zo stálej prevádzkarne, resp. stálych prevádzkarní mimo Únie

                           2b Dodania tovaru odoslaného alebo prepraveného z členského štátu identifikácie
                            (7)

                        4.1

                        kód krajiny členského štátu spotreby

                        kód krajiny členského štátu spotreby

                        kód krajiny členského štátu spotreby

                        5.1

                        štandardná sadzba DPH v členskom štáte spotreby  (8)

                        štandardná sadzba DPH v členskom štáte spotreby  (8)

                        štandardná sadzba DPH v členskom štáte spotreby  (8)

                        6.1

                        znížená sadzba DPH v členskom štáte spotreby  (8)

                        znížená sadzba DPH v členskom štáte spotreby  (8)

                        znížená sadzba DPH v členskom štáte spotreby  (8)

                        7.1

                        suma zdaniteľná štandardnou sadzbou  (8)

                        suma zdaniteľná štandardnou sadzbou  (8)

                        suma zdaniteľná štandardnou sadzbou  (8)

                        8.1

                        suma DPH pri štandardnej sadzbe  (8)

                        suma DPH pri štandardnej sadzbe  (8)

                        suma DPH pri štandardnej sadzbe  (8)

                        9.1

                        suma zdaniteľná zníženou sadzbou  (8)

                        suma zdaniteľná zníženou sadzbou  (8)

                        suma zdaniteľná zníženou sadzbou  (8)

                        10.1

                        suma DPH pri zníženej sadzbe  (8)

                        suma DPH pri zníženej sadzbe  (8)

                        suma DPH pri zníženej sadzbe  (8)

                        11.1

                        celková suma DPH, ktorá sa má zaplatiť

                        celková suma DPH, ktorá sa má zaplatiť za poskytnutia služieb priznané v časti 2a a dodania tovaru priznané v časti 2b

                        celková suma DPH, ktorá sa má zaplatiť

                           2c Služby poskytnuté zo stálych prevádzkarní v iných členských štátoch, ako je členský štát identifikácie
                            (9)

                           2d Dodania tovaru odoslaného alebo prepraveného z iného členského štátu, ako je členský štát identifikácie
                            (10)
                            (11)

                        12.1

                        kód krajiny členského štátu spotreby

                        13.1

                        štandardná sadzba DPH v členskom štáte spotreby  (8)

                        14.1

                        znížená sadzba DPH v členskom štáte spotreby  (8)

                        15.1

                        individuálne identifikačné číslo pre DPH alebo, ak nie je k dispozícii, daňové referenčné číslo vrátane kódu krajiny:

                                    —

                                    stálej prevádzkarne, z ktorej sa uskutočňuje poskytovanie služieb, alebo

                                    —

                                    sídla, z ktorého sa tovar odosiela alebo prepravuje.

                              Aj v prípade, keď sa tovar dodáva v súlade s článkom 14a ods. 2 smernice 2006/112/ES a zdaniteľná osoba nemá identifikačné číslo pre DPH alebo daňové referenčné číslo v členskom štáte, z ktorého sa tovar odosiela alebo prepravuje, sa musí poskytnúť kód krajiny daného členského štátu.

                        16.1

                        suma zdaniteľná štandardnou sadzbou  (8)

                        17.1

                        suma DPH pri štandardnej sadzbe  (8)

                        18.1

                        suma zdaniteľná zníženou sadzbou  (8)

                        19.1

                        suma DPH pri zníženej sadzbe  (8)

                        20.1

                        celková suma DPH, ktorá sa má zaplatiť za poskytnutia služieb priznané v časti 2c a dodania tovaru priznané v časti 2d

                           2e Celkový súčet za dodania, resp. poskytnutia z členského štátu identifikácie, dodania tovaru z iného členského štátu a poskytnutia služieb zo všetkých stálych prevádzkarní mimo členského štátu identifikácie

                        21.1

                        Celková suma DPH, ktorá sa má zaplatiť (kolónka 11.1 + kolónka 11.2… + kolónka 20.1 + kolónka 20.2…)

                           Časť 3: Pre každý členský štát spotreby, v ktorom sa vykoná oprava DPH

                        22.1.

                        zdaňovacie obdobie  (2)

                        zdaňovacie obdobie  (2)

                        zdaňovacie obdobie  (3)

                        23.1

                        kód krajiny členského štátu spotreby

                        kód krajiny členského štátu spotreby

                        kód krajiny členského štátu spotreby

                        24.1

                        Celková suma DPH vyplývajúca z opráv k dodaniam resp. poskytnutiam  (12)

                        Celková suma DPH vyplývajúca z opráv k dodaniam resp. poskytnutiam  (12)

                        Celková suma DPH vyplývajúca z opráv k dodaniam resp. poskytnutiam  (12)

                           Časť 4: Zostatok splatnej DPH za každý členský štát spotreby

                        25.1.

                        Celková splatná suma DPH vrátane opráv predchádzajúcich daňových priznaní na členský štát (kolónka 11.1 + kolónka 11.2... + kolónka 24.1 + kolónka 24.2. …)  (12)

                        Celková splatná suma DPH vrátane opráv predchádzajúcich daňových priznaní na členský štát (kolónka 21.1 + kolónka 21.2... + kolónka 24.1 + kolónka 24.2. …)  (12)

                        Celková splatná suma DPH vrátane opráv predchádzajúcich daňových priznaní na členský štát (kolónka 11.1 + kolónka 11.2... + kolónka 24.1 + kolónka 24.2. …)  (12)

                           Časť 5: Celková suma splatnej DPH za všetky členské štáty spotreby

                        26

                        Celková suma splatnej DPH za všetky členské štáty (kolónka 25.1 + 25.2. …)  (13)

                        Celková suma splatnej DPH za všetky členské štáty (kolónka 25.1 + 25.2. …)  (13)

                        Celková suma splatnej DPH za všetky členské štáty (kolónka 25.1 + 25.2. …)  (13)

               (1)  Jedinečné referenčné číslo, ktoré pridelil členské štát identifikácie, pozostáva z kódu krajiny členského štátu identifikácie/čísla DPH/obdobia – t. j. CZ/xxxxxxxxx/Q1.rrrr (alebo /M01.rrrr v prípade úpravy pre dovoz) + časová pečiatka. Číslo prideľuje členský štát identifikácie pred postúpením daného daňového priznania iným dotknutým členským štátom.

               (2)  Týka sa kalendárnych štvrťrokov: Q1.rrrr – Q2.rrrr – Q3.rrrr – Q4.rrrr. Ak je potrebné opraviť viac ako jedno zdaňovacie obdobie v časti 3, použite kolónku 22.1.1, 22.1.2 atď.

               (3)  Týka sa kalendárnych mesiacov: M01.rrrr – M02.rrrr – M03.rrrr – atď. Ak je potrebné opraviť viac ako jedno zdaňovacie obdobie v časti 3, použite kolónku 22.1.1, 22.1.2 atď.

               (4)  Vypĺňa sa iba v prípadoch, keď zdaniteľná osoba podá viac ako jedno daňové priznanie k DPH za ten istý štvrťrok. Uvádzajú sa kalendárne dni: dd.mm.rrrr – dd.mm.rrrr.

               (5)  Vypĺňa sa iba v prípadoch, keď zdaniteľná osoba/sprostredkovateľ podá viac ako jedno daňové priznanie k DPH za ten istý mesiac. Uvádzajú sa kalendárne dni: dd.mm.rrrr – dd.mm.rrrr.

               (6)  Ak existuje viac ako jeden členský štát spotreby.

               (7)  Vrátane dodaní uľahčených elektronickým rozhraním uvedeným v článku 14a ods. 2 smernice 2006/112/ES, ak sa odoslanie alebo preprava daného tovaru začína a končí v členskom štáte identifikácie.

               (8)  V prípade, že sa počas obdobia podávania daňových priznaní uplatňuje viac ako jedna štandardná sadzba, použite kolónky 5.1.2, 7.1.2, 8.1.2, 13.1.2, 16.1.2, 17.1.2 atď. Ak sa uplatňuje viac ako jedna znížená sadzba DPH, použite kolónky 6.1.2, 9.1.2, 10.1.2, 14.1.2, 18.1.2, 19.1.2 atď.

               (9)  Ak existuje viac ako jedna stála prevádzkareň, použite kolónku 12.2 až 20.2 atď.

               (10)  Ak existuje viac ako jeden členský štát iný ako členský štát identifikácie, z ktorého sa tovar odosiela alebo prepravuje, použite kolónku 12.2 až 20.2 atď.

               (11)  Vrátane dodaní uľahčených elektronickým rozhraním uvedeným v článku 14a ods. 2 smernice 2006/112/ES, ak sa odoslanie alebo preprava daného tovaru začína a končí v tom istom členskom štáte.

               (12)  Táto suma môže byť záporná.

               (13)  áporné sumy v kolónkach 25.1, 25.2 atď. nie je možné zohľadniť.


title: Vykonávacie nariadenie Komisie (EÚ) 2020/196 z 13. februára 2020 o obnovení povolenia endo-1,4-beta-xylanázy produkovanej mikroorganizmom Aspergillus niger CBS 109.713 ako kŕmnej doplnkovej látky pre kurčatá vo výkrme, morky vo výkrme, morky chované na plemeno, menej významné druhy vtákov (okrem nosníc) a okrasné vtáky a o zrušení nariadení (ES) č. 1380/2007, (ES) č. 1096/2009 a vykonávacieho nariadenia (EÚ) č. 843/2012 (držiteľ povolenia BASF SE) (Text s významom pre EHP)

text:
                  14.2.2020

                  SK

                  Úradný vestník Európskej únie

                  L 42/1

         VYKONÁVACIE NARIADENIE KOMISIE (EÚ) 2020/196
         z 13. februára 2020
         o obnovení povolenia endo-1,4-beta-xylanázy produkovanej mikroorganizmom Aspergillus niger CBS 109.713 ako kŕmnej doplnkovej látky pre kurčatá vo výkrme, morky vo výkrme, morky chované na plemeno, menej významné druhy vtákov (okrem nosníc) a okrasné vtáky a o zrušení nariadení (ES) č. 1380/2007, (ES) č. 1096/2009 a vykonávacieho nariadenia (EÚ) č. 843/2012 (držiteľ povolenia BASF SE)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     Endo-1,4-beta-xylanáza produkovaná mikroorganizmom Aspergillus niger CBS 109.713 bola povolená na obdobie desiatich rokov ako kŕmna doplnková látka pre morky vo výkrme nariadením Komisie (ES) č. 1380/2007 (2), pre kačice a kurčatá vo výkrme nariadením Komisie (ES) č. 1096/2009 (3) a pre morky chované na plemeno, menej významné druhy vtákov vo výkrme a chované na znášku alebo na plemeno a okrasné vtáky vykonávacím nariadením Komisie (EÚ) č. 843/2012 (4).

                     (3)

                     V súlade s článkom 14 ods. 1 nariadenia (ES) č. 1831/2003 držiteľ uvedeného povolenia predložil žiadosť o obnovenie povolenia endo-1,4-beta-xylanázy produkovanej mikroorganizmom Aspergillus niger CBS 109.713 ako kŕmnej doplnkovej látky pre kurčatá vo výkrme, morky vo výkrme, morky chované na plemeno, menej významné druhy vtákov (okrem nosníc) a okrasné vtáky a požiadal o zaradenie uvedenej doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady vyžadované podľa článku 14 ods. 2 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) vo svojom stanovisku z 27. februára 2019 (5) skonštatoval, že žiadateľ poskytol údaje preukazujúce, že doplnková látka spĺňa podmienky na udelenie povolenia. Úrad uviedol, že doplnková látka je bezpečná pre cieľové druhy, pre spotrebiteľov a pre životné prostredie. Dospel aj k záveru, že doplnková látka sa považuje za potenciálny dermálny a respiračný senzibilizátor. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia endo-1,4-beta-xylanázy produkovanej mikroorganizmom Aspergillus niger CBS 109.713 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

                     (6)

                     V dôsledku obnovenia povolenia endo-1,4-beta-xylanázy produkovanej mikroorganizmom Aspergillus niger CBS 109.713 ako kŕmnej doplnkovej látky za podmienok stanovených v prílohe k tomuto nariadeniu by sa nariadenia (ES) č. 1380/2007, (ES) č. 1096/2009 a vykonávacie nariadenie (EÚ) č. 843/2012 mali zrušiť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie doplnkovej látky špecifikovanej v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa obnovuje za podmienok stanovených v uvedenej prílohe.

            Článok 2
            Nariadenia (ES) č. 1380/2007, (ES) č. 1096/2009 a vykonávacie nariadenie (EÚ) č. 843/2012 sa zrušujú.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 1380/2007 z 26. novembra 2007 o povolení endo-1,4-beta-xylanázy (Natugrain Wheat TS) ako kŕmnej doplnkovej látky (Ú. v. EÚ L 309, 27.11.2007, s. 21).

            (3)  Nariadenie Komisie (ES) č. 1096/2009 zo 16. novembra 2009, ktoré sa týka povolenia enzymatického prípravku endo-1,4-beta-xylanázy produkovanej kmeňom Aspergillus niger (CBS 109.713) ako kŕmnej doplnkovej látky pre kurčatá na výkrm a povolenia nového použitia tohto prípravku ako kŕmnej doplnkovej látky pre kačice (držiteľ povolenia: BASF SE) a ktorým sa mení a dopĺňa nariadenie (ES) č. 1458/2005 (Ú. v. EÚ L 301, 17.11.2009, s. 3).

            (4)  Vykonávacie nariadenie Komisie (EÚ) č. 843/2012 z 18. septembra 2012 o povolení endo-1,4-beta-xylanázy produkovanej hubou Aspergillus niger (CBS 109.713) ako kŕmnej doplnkovej látky pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky (držiteľ povolenia BASF SE) (Ú. v. EÚ L 252, 19.9.2012, s. 23).

            (5)  Vestník EFSA (EFSA Journal) (2019) 17(3):5652.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Jednotka aktivity/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: látky zvyšujúce stráviteľnosť

                        4a62

                        BASF SE

                        endo-1,4-beta-xylanáza
                        EC 3.2.1.8

                           Zloženie doplnkovej látky

                        prípravok s obsahom endo-1,4-beta-xylanázy
                        Produkovaná mikroorganizmom Aspergillus niger (CBS 109.713) s minimálnou aktivitou:
                        tuhá forma: 5 600  TXU  (1)/g
                        Kvapalná forma: 5 600  TXU/ml

                        morky vo výkrme
                        morky chované na plemeno

                        –

                        560 TXU

                        –

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                        5.3.2030

                           Charakteristika účinnej látky

                        endo-1,4-beta-xylanáza produkovaná mikroorganizmom Aspergillus niger (CBS 109.713)

                        kurčatá vo výkrme
                        okrasné vtáky
                        menej významné druhy vtákov okrem nosníc

                        –

                        280 TXU

                        –

                           Analytická metóda
                            (2)

                        viskozimetrická metóda založená na znížení viskozity pôsobením endo-1,4-beta-xylanázy na substrát obsahujúci xylán (pšeničný arabinoxylán) pri pH 3,5 a teplote 55 °C.

               (1)  1 TXU je množstvo enzýmu, ktoré z pšeničného arabinoxylánu uvoľní 5 mikromolov redukujúcich cukrov (ekvivalentov xylózy) za minútu pri pH 3,5 a teplote 55 °C.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie Nariadenie Komisie (EÚ) 2020/197 z 13. februára 2020 o povolení allury červenej AC ako kŕmnej doplnkovej látky pre mačky a psy (Text s významom pre EHP)

text:
                  14.2.2020

                  SK

                  Úradný vestník Európskej únie

                  L 42/4

         VYKONÁVACIE NARIADENIE KOMISIE (EÚ) 2020/197
         z 13. februára 2020
         o povolení allury červenej AC ako kŕmnej doplnkovej látky pre mačky a psy
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 nariadenia (ES) č. 1831/2003 sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Allura červená AC bola v súlade so smernicou 70/524/EHS povolená bez časového obmedzenia ako kŕmna doplnková látka pre psy a mačky, patriaca do skupiny „farbivá vrátane pigmentov“ pod položku „farbivá povolené na farbenie potravín na základe predpisov Spoločenstva“. Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie allury červenej AC ako kŕmnej doplnkovej látky pre psy a mačky. Žiadateľ požiadal o zaradenie uvedenej doplnkovej látky do kategórie doplnkových látok „senzorické doplnkové látky“ a do funkčnej skupiny „farbivá“. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) v stanoviskách z 24. apríla 2012 (3), 15. mája 2013 (4) a 20. októbra 2015 (5) skonštatoval, že allura červená AC nemá za navrhovaných podmienok používania negatívny účinok na zdravie zvierat ani životné prostredie. Takisto dospel k záveru, že by sa mala považovať za potenciálne škodlivú pre používateľa doplnkovej látky v dôsledku dermálnej, očnej alebo inhalačnej expozície. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. V súlade s nariadením Komisie (ES) č. 429/2008 (6) sa vo fáze I posúdenia environmentálneho rizika zistilo, že allura červená AC ako doplnková látka pre zvieratá, ktoré nie sú určené na výrobu potravín, je vyňatá z ďalšieho posudzovania pre nepravdepodobnosť významného vplyvu na životné prostredie, keďže neexistujú žiadne vedecky podložené dôkazy týkajúce sa obáv, ktoré úrad identifikoval v uvedených stanoviskách. Úrad ďalej dospel k záveru, že príslušná doplnková látka je účinná, pokiaľ ide o sfarbenie krmiva. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia allury červenej AC vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.

                     (6)

                     Keďže neexistujú bezpečnostné dôvody na okamžité uplatňovanie zmien podmienok povolenia, pokiaľ ide o príslušnú látku, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Prechodné opatrenia

               1.   Látka špecifikovaná v prílohe a premixy obsahujúce uvedenú látku, ktoré sú vyrobené a označené pred 5. septembrom 2020 v súlade s pravidlami uplatniteľnými pred 5. marcom 2020, možno naďalej uvádzať na trh a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce látku špecifikovanú v prílohe, ktoré sú vyrobené a označené pred 5. marcom 2022 v súlade s pravidlami platnými pred 5. marcom 2020, možno naďalej uvádzať na trh a používať až do vyčerpania existujúcich zásob.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) (2012) 10(5):2675.

            (4)  Vestník EFSA (EFSA Journal) (2013) 11(6):3234.

            (5)  Vestník EFSA (EFSA Journal) (2015) 13(11):4270.

            (6)  Nariadenie Komisie (ES) č. 429/2008 z 25. apríla 2008 o podrobných pravidlách implementácie nariadenia Európskeho parlamentu a Rady (ES) č. 1831/2003, pokiaľ ide o prípravu a predkladanie žiadostí a posudzovanie a povoľovanie kŕmnych doplnkových látok (Ú. v. EÚ L 133, 22.5.2008, s. 1).

            PRÍLOHA

                        Identifikačné číslo doplnkovej látky

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg účinnej látky/kg kompletného krmiva s obsahom vlhkosti 12 %

                           Kategória: senzorické doplnkové látky. Funkčná skupina: farbivá. i) látky, ktoré sfarbujú krmivá alebo obnovujú ich farbu

                        2a129

                        Allura červená AC

                           Zloženie doplnkovej látky

                        Hlavnou zložkou allury červenej AC je sodná soľ.
                        Tuhá forma (prášok alebo granuly)

                           Charakteristika účinnej látky ako sodnej soli

                        Allura červená AC sa v podstate skladá z 2-hydroxy-1-(2-metoxy-5-metyl-4-sulfónano-fenylazo)-naftalén-6-sulfónanu disodného a vedľajších farbív spolu s chloridom sodným a/alebo síranom sodným ako základnými nefarebnými zložkami.
                        Povoľujú sa tiež vápenaté a draselné soli.
                        Tuhá forma (prášok alebo granuly) vyrobená chemickou syntézou
                        Chemický vzorec: C18H14N2Na2O8S2

                        Číslo CAS: 25956-17-6
                        Kritériá čistoty:
                        Najmenej 85 % celkových farebných látok, vypočítané ako sodná soľ (kvantitatívna analýza)
                        Látky nerozpustné vo vode: ≤ 0,2 %
                        Vedľajšie farbivá: ≤ 3 %
                        Organické zlúčeniny iné ako
                        farbivá:

                                    —

                                    kyselina 6-hydroxy-2-naftalén sulfónová, sodná soľ: ≤ 0,3 %

                                    —

                                    kyselina 4-amino-5-metoxy-2-metylbenzén sulfónová: ≤ 0,2 %

                                    —

                                    disodná soľ kyseliny 6,6-oxybis(2-naftalénsulfónovej): ≤ 1 %

                              Nesulfónované primárne aromatické amíny: ≤ 0,01 % (vyjadrené ako anilín)
                        Látky extrahovateľné éterom: ≤ 0,2 % z roztoku s pH 7

                           Analytická metóda
                            (1)

                        Na kvantifikáciu allury červenej AC v kŕmnej doplnkovej látke:

                                    —

                                    spektrofotometria pri 504 nm [nariadenie Komisie (EÚ) č. 231/2012 odkazujúce na FAO JECFA Monographs 1 (zväzok 4)]

                                    —

                                    Na kvantifikáciu allury červenej AC v krmive:

                                    —

                                    vysokoúčinná kvapalinová chromatografia s tandemovou hmotnostnou spektrometriou (LC-MS/MS)

                        mačky

                        –

                        –

                        308

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        5. 3. 2030

                        psy

                        –

                        –

                        370

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie Nariadenie Komisie (EÚ) 2020/198 z 13. februára 2020, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 251/2014, pokiaľ ide o zriadenie registra zemepisných označení chránených v sektore aromatizovaných vínnych výrobkov a o zaradenie existujúcich zemepisných označení do tohto registra

text:
                  14.2.2020

                  SK

                  Úradný vestník Európskej únie

                  L 42/8

         VYKONÁVACIE NARIADENIE KOMISIE (EÚ) 2020/198
         z 13. februára 2020,
         ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 251/2014, pokiaľ ide o zriadenie registra zemepisných označení chránených v sektore aromatizovaných vínnych výrobkov a o zaradenie existujúcich zemepisných označení do tohto registra
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a o zrušení nariadenia Rady (EHS) č. 1601/91 (1), a najmä na jeho článok 21 a článok 26 ods. 1 a 3,
         keďže:

                     (1)

                     V prílohe II k nariadeniu Rady (EHS) č. 1601/91 (2) sa stanovuje zoznam zemepisných označení aromatizovaných vínnych výrobkov, na ktoré sa vzťahuje ochrana podľa uvedeného nariadenia. Nariadenie (EHS) č. 1601/91 sa zrušilo a nahradilo nariadením (EÚ) č. 251/2014. V kapitole III nariadenia (EÚ) č. 251/2014 sa stanovujú pravidlá ochrany zemepisných označení v sektore aromatizovaných vín. V danej kapitole sa Komisia splnomocňuje okrem iného aj prijatím vykonávacích aktov na účely zriadenia a vedenia verejne prístupného elektronického registra zemepisných označení aromatizovaných vínnych výrobkov chránených podľa uvedeného nariadenia. Tento register by sa mal viesť na webovej stránke Komisie.

                     (2)

                     Podľa článku 26 ods. 1 nariadenia (EÚ) č. 251/2014 sú existujúce zemepisné označenia aromatizovaných vínnych výrobkov, ktoré sú uvedené v prílohe II k nariadeniu (EHS) č. 1601/91, alebo zemepisné označenia, ktoré sú predložené členskému štátu a schválené týmto členským štátom do 27. marca 2014, automaticky chránené ako zemepisné označenia podľa uvedeného nariadenia. V súlade s článkom 26 ods. 3 nariadenia by sa však existujúce zemepisné označenia, v prípade ktorých dotknutý členský štát Komisii do 28. marca 2017 nezaslal technickú dokumentáciu a vnútroštátne rozhodnutie o schválení, mali z registra odstrániť.

                     (3)

                     K 28. marcu 2017 bola Komisii doručená technická dokumentácia a vnútroštátne rozhodnutie o schválení existujúcich zemepisných označení aromatizovaných vínnych výrobkov, ktoré sú uvedené v prílohe II k nariadeniu (EHS) č. 1601/91, a to „Nürnberger Glühwein“ (17. marca 2017), „Samoborski bermet“ (23. marca 2017), „Thüringer Glühwein“ (17. marca 2017) a „Vermut di Torino“ alebo „Vermouth di Torino“ (24. marca 2017).

                     (4)

                     Dňa 6. júla 2011 Španielsko schválilo zemepisné označenie „Vino Naranja del Condado de Huelva“. Komisii bola 14. marca 2017 doručená súvisiaca technická dokumentácia a vnútroštátne rozhodnutie o schválení.

                     (5)

                     Komisia posúdila existujúce zemepisné označenia „Nürnberger Glühwein“, „Samoborski bermet“, „Thüringer Glühwein“, „Vermut di Torino“ alebo „Vermouth di Torino“ a „Vino Naranja del Condado de Huelva“ a skonštatovala, že spĺňajú definíciu zemepisného označenia podľa článku 2 bodu 3 nariadenia (EÚ) č. 251/2014.

                     (6)

                     Existujúce zemepisné označenia „Nürnberger Glühwein“, „Samoborski bermet“, „Thüringer Glühwein“, „Vermut di Torino“ alebo „Vermouth di Torino“ a „Vino Naranja del Condado de Huelva“ by sa mali zapísať do registra ako zemepisné označenia aromatizovaných vínnych výrobkov, ktoré sú chránené podľa nariadenia (EÚ) č. 251/2014.

                     (7)

                     Komisii nebola doručená technická dokumentácia a vnútroštátne rozhodnutie o schválení existujúceho zemepisného označenia „Vermouth de Chambéry“. Existujúce zemepisné označenie „Vermouth de Chambéry“ preto od 29. marca 2017 stratilo ochranu. Vzhľadom na to, že register sa ešte len má zriadiť, by Komisia nemala názov „Vermouth de Chambéry“ zaradiť do registra.

                     (8)

                     V záujme jasnosti a vzhľadom na požiadavku žiadateľov by sa názov existujúceho talianskeho zemepisného označenia, ktorý sa v prílohe II k nariadeniu (EHS) č. 1601/91 uvádza ako „Vermouth di Torino“ alebo „Vermut di Torino“ v závislosti od jazykových znení nariadenia, mal do registra zapísať ako „Vermut di Torino“/„Vermouth di Torino“,

               PRIJALA TOTO NARIADENIE:

            Článok 1
            Register

               1.   Týmto sa prostredníctvom digitálneho systému, ktorý Komisia sprístupní verejnosti, zriaďuje elektronický register zemepisných označení aromatizovaných vínnych výrobkov (ďalej len „register“) uvedený v článku 21 nariadenia (EÚ) č. 251/2014.

               2.   V registri sa uvádza názov (alebo názvy) aromatizovaných vínnych výrobkov, ktoré sú podľa nariadenia (EÚ) č. 251/2014 chránené ako zemepisné označenia.

            Článok 2
            Existujúce zemepisné označenia
            V registri sa ako zemepisné označenia chránené v súlade s nariadením (EÚ) č. 251/2014 uvádzajú tieto existujúce zemepisné označenia:

                        a)

                        „Nürnberger Glühwein“;

                        b)

                        „Samoborski bermet“;

                        c)

                        „Thüringen Glühwein“;

                        d)

                        „Vermut di Torino“/„Vermouth di Torino“;

                        e)

                        „Vino Naranja del Condado de Huelva“.

            Článok 3
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 84, 20.3.2014, s.14.

            (2)  Nariadenie Rady (EHS) č. 1601/91 z 10. júna 1991, ktorým sa stanovujú všeobecné pravidlá definície, opisu a ponuky aromatizovaných vín, aromatizovaných nápojov na báze vína a aromatizovaných kokteilov z aromatizovaných vínnych produktov (Ú. v. ES L 149, 14.6.1991, s. 1).


title: Vykonávacie Nariadenie Komisie (EÚ) 2020/199 z 13. februára 2020, ktorým sa zavádza registrácia dovozu výrobkov z nekonečného skleneného vlákna s pôvodom v Egypte

text:
                  14.2.2020

                  SK

                  Úradný vestník Európskej únie

                  L 42/10

         VYKONÁVACIE NARIADENIE KOMISIE (EÚ) 2020/199
         z 13. februára 2020,
         ktorým sa zavádza registrácia dovozu výrobkov z nekonečného skleneného vlákna s pôvodom v Egypte
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 24 ods. 5a,
         po informovaní členských štátov,
         keďže:

                     (1)

                     Oznámením uverejneným v Úradnom vestníku Európskej únie (2) (ďalej len „oznámenie o začatí antisubvenčného konania“) Európska komisia (ďalej len „Komisia“) 7. júna 2019 oznámila začatie antisubvenčného konania týkajúceho sa dovozu výrobkov z nekonečného skleneného vlákna s pôvodom v Egypte do Únie.

                     (2)

                     K začatiu konania pristúpila v nadväznosti na podnet, ktorý 24. apríla 2019 podalo Európske združenie výrobcov sklenených vlákien (ďalej len „APFE“ alebo „navrhovateľ“) v mene výrobcov, ktorých výroba predstavuje viac než 25 % celkovej výroby výrobkov z nekonečného skleneného vlákna v Únii.

                     (3)

                     Toto antisubvenčné prešetrovanie nadväzuje na začatie samostatného prešetrovania, ktoré vedie Komisia s cieľom preskúmať existenciu dumpingu spôsobujúceho ujmu, pokiaľ ide o rovnaký výrobok, avšak s pôvodom v Egypte a Bahrajne, a ktoré sa začalo 3. mája 2019 (3).

                     (4)

                     Prešetrovanie subvencovania a ujmy sa vzťahuje na obdobie od 1. apríla 2018 do 31. marca 2019 (ďalej len „obdobie prešetrovania“). Preskúmanie trendov relevantných z hľadiska posúdenia ujmy sa vzťahuje na obdobie od 1. januára 2016 do konca obdobia prešetrovania (ďalej len „posudzované obdobie“).

               1.   Výrobok, ktorý podlieha registrácii

                     (5)

                     Výrobkom, ktorý podlieha registrácii (ďalej len „dotknutý výrobok“), sú striž zo skleneného vlákna s dĺžkou najviac 50 mm (ďalej len „striž“), pramene zo skleneného vlákna s výnimkou prameňov zo skleneného vlákna, ktoré sú ošetrené impregnáciou a poťahovaním a majú stratu žiarom viac ako 3 % (ako je stanovené v norme ISO 1887) (ďalej len „pramene“), a rohože vyrobené z nekonečného skleneného vlákna s výnimkou rohoží zo sklenenej vlny (ďalej len „rohože“) s pôvodom v Egypte, v súčasnosti patriace pod číselné znaky KN 7019 11 00, ex 7019 12 00, 7019 31 00 (kódy TARIC 7019120022, 7019120025, 7019120026 a 7019120039).Dotknutý výrobok je známy ako „výstuhy zo skleneného vlákna“ alebo „GFR“.

               2.   Dôvody registrácie

                     (6)

                     Podľa článku 24 ods. 5a základného nariadenia musí Komisia nariadiť colným orgánom, aby prijali potrebné kroky na registráciu dovozu počas obdobia skorého predbežného poskytovania informácií podľa článku 29a, aby bolo možné na tento dovoz následne uplatniť opatrenia od dátumu takejto registrácie, pokiaľ nemá dostatočné dôkazy o tom, že požiadavky uvedené v článku 16 ods. 4 písm. c) alebo článku 16 ods. 4 písm. d) základného nariadenia nie sú splnené.

                     (7)

                     Komisia preto požiadavky článku 16 ods. 4 písm. c) a d) základného nariadenia zanalyzovala s cieľom zistiť, či by mal dovoz byť počas obdobia skorého predbežného poskytovania informácií registrovaný.

                     (8)

                     Týmito článkami sa vyžaduje, aby Komisia preskúmala:

                                 —

                                 či vznikli kritické okolnosti, za ktorých vznikla ujma, ktorú bude ťažké napraviť, spôsobená masívnym dovozom predmetného subvencovaného výrobku zvýhodneného napadnuteľnými subvenciami uskutočnenými v pomerne krátkom období, a

                                 —

                                 či je potrebné spätne vymerať vyrovnávacie clá na tieto dovozy, aby sa zabránilo opätovnému výskytu tejto ujmy.

               2.1.   Výrobky zvýhodnené napadnuteľnými subvenciami

                     (9)

                     Pokiaľ ide o subvencovanie, Komisia má v tejto fáze k dispozícii dostatočné dôkazy, že vývoz dotknutého výrobku z Egypta je subvencovaný a že vyvážajúci výrobca spoločnosť Jushi v Egypte bol počas obdobia prešetrovania týmito subvenciami zvýhodnený.

                     (10)

                     Subvenčné praktiky, o ktorých sa zmieňuje podnet, zahŕňajú:

                                 —

                                 priamy prevod finančných prostriedkov,

                                 —

                                 ušlé alebo nevybrané štátne príjmy a

                                 —

                                 poskytovanie tovaru alebo služieb zo strany vlády za nižšiu než primeranú odplatu.

                     (11)

                     Ako je uvedené v oznámení o začatí antisubvenčného konania, navrhovateľ tvrdil, že uvedené opatrenia sú subvenciami, keďže zahŕňajú finančný príspevok od vlády Egypta (vrátane verejných subjektov) a poskytujú výhodu vyvážajúcemu výrobcovi dotknutého výrobku. Údajne sú obmedzené len na určité podniky, odvetvia alebo skupinu podnikov a/alebo sú podmienené uskutočnením vývozu, a preto sú špecifické a napadnuteľné.

                     (12)

                     Dôkazy o subvencovaní sa sprístupnili vo verejne prístupnej verzii podnetu a v správe o dostatočnosti dôkazov boli podrobené podrobnejšej analýze.

                     (13)

                     Komisia má preto v tejto fáze dostatočné dôkazy, ktoré naznačujú, že vývoz GFR z Egypta je zvýhodnený napadnuteľnými subvenciami.

               2.2.   Dovoz veľkých množstiev GFR z Egypta v pomerne krátkom období

                     (14)

                     Údaje získané z databázy Surveillance 2 spolu s údajmi z roku 2015 z podnetu poukazujú na masívny dovoz egyptských GFR od roku 2015 do roku 2018. Dovoz sa v tomto období zvýšil z hľadiska objemu o 200 % a ich podiel na trhu sa zvýšil zo 4,6 % v roku 2015 na 12,8 % v roku 2018.

                     (15)

                     Pokiaľ ide o novšie údaje, graf znázorňuje množstvo GFR dovezených z Egypta za jednotlivé štvrťroky od januára 2016 do septembra 2019. Týka sa to posudzovaného obdobia (od 1. štvrťroka 2016 do 1. štvrťroka 2019) a dvoch štvrťrokov po období prešetrovania (ďalej len „OP“) (2. a 3. štvrťroka 2019).

                     (16)

                     V posudzovanom období došlo k výraznému nárastu o 130 % z niečo vyše 14 000 ton v 1. štvrťroku 2016 na 32 000 ton v 1. štvrťroku 2019 a podiel na trhu narástol z 5 % na 14 %:

                     (17)

                     Keďže sa samostatné antidumpingové prešetrovanie uvedené v odôvodnení 3 týka dovozu rovnakého výrobku okrem iného z Egypta, jeho začatie už mohlo ovplyvniť obchodné toky, pokiaľ ide o predmetné posúdenie. Deň začatia uvedeného konania, a to 3. máj 2019, sa teda bude považovať za začiatok obdobia po začatí antidumpingového konania na posúdenie vývoja dovozu v tomto prešetrovaní.

                     (18)

                     Analýza dovozu z Egypta počas obdobia po začatí antidumpingového konania nenaznačuje, že by masívny dovoz prestal, ale že zostáva na rovnakej alebo vyššej úrovni:

                                 Množstvá dovozu z Egypta (v tonách)

                                 Mesačný priemer (OP)

                                 Spolu za obdobie po začatí antidumpingového konania (*1)

                                 Spolu za rovnaké obdobie v OP (*2)

                                 Mesačný priemer (po začatí antidumpingového konania)

                                 Rozdiel
                                 Rovnaké obdobie OP – po začatí antidumpingového konania (spolu)

                                 Rozdiel
                                 Spolu za OP – po začatí antidumpingového konania (mesačný priemer)

                                 Egypt

                                 12 014

                                 91 319

                                 92 286

                                 13 045

                                 – 1 %

                                 + 9 %

                                    Zdroj: Databáza Surveillance 2.

                     (19)

                     Pokiaľ ide o obdobie prešetrovania a následné obdobie, priemerný objem mesačného dovozu od mája do novembra 2019 je o 9 % vyšší ako počas obdobia prešetrovania.

                     (20)

                     Celkové množstvo GFR s pôvodom v Egypte dovezených do Únie v období od mája do novembra 2019 je na takmer tej istej úrovni ako celkové množstvo dovezené v rovnakom období v roku 2018.

                     (21)

                     Na základe uvedenej analýzy Komisia dospela k záveru, že došlo k masívnemu dovozu z Egypta. Tieto množstvá spolu s nárastom podielu na trhu počas posudzovaného obdobia predstavujú masívny dovoz v pomerne krátkom období v zmysle článku 16 ods. 4 základného nariadenia.

                     (22)

                     K nárastu dovozu došlo v rovnakom čase ako k začatiu antidumpingového prešetrovania týkajúceho sa rovnakého dotknutého výrobku po klesajúcej a stabilnejšej tendencii dovozu v predchádzajúcich dvoch štvrťrokoch. Dôvodom môže byť to, že sa na dotknutý výrobok vzťahovali ochranné obchodné opatrenia.

               2.3.   Kritické okolnosti a ťažko napraviteľná ujma

                     (23)

                     Podnet obsahuje dostatočné dôkazy o tom že výrobné odvetvie Únie trpí ťažko napraviteľnú značnú ujmu spôsobenú dovozom z Egypta a že tento dovoz predstavuje kritické okolnosti.

                     (24)

                     Dovoz zo spoločnosti Jushi Egypt do EÚ od roku 2015, keď Komisia usúdila, že výrobné odvetvie Únie netrpelo ujmou, výrazne narástol (4).

                     (25)

                     Komisia má dostatočné dôkazy o tom, že subvencovanie vyvážajúcich výrobcov spôsobuje výrobnému odvetviu Únie ťažko napraviteľnú značnú ujmu. Tieto dôkazy pozostávajú z podrobných údajov uvedených v podnete, ktoré sa týkajú kľúčových faktorov ujmy uvedených v článku 8 ods. 4 základného nariadenia.

                     (26)

                     Dôkazy o takýchto okolnostiach zahŕňajú rýchle zhoršenie situácie výrobného odvetvia Únie, ktoré sa vyznačovalo znížením zisku z najvyššej úrovne 13 % v roku 2016 na 4,6 % v roku 2018, ako aj stratou 11 percentuálnych bodov podielu na trhu v rovnakom období (2016 – 2018).

                     (27)

                     K tomuto zhoršeniu došlo v rovnakom čase ako k zvýšeniu objemu dovozu z Egypta zachytenému v grafe a zníženiu jeho priemernej dovoznej ceny, ako je opísané ďalej.

                     (28)

                     Komisia zistila, že priemerná jednotková cena GFR z Egypta klesla z 1 007 EUR/tonu v 1. štvrťroku 2016 na 904 EUR/tonu v OP. Po začatí antidumpingového prešetrovania týkajúceho sa rovnakého výrobku, od mája 2019 do novembra 2019, jednotková cena naďalej klesala, pričom priemerná úroveň predstavovala 884 EUR/tonu.

                     (29)

                     Podľa podnetu do roku 2018 dovoz z Egypta výrazne podhodnocoval ceny výrobného odvetvia Únie o 16 %.

                     (30)

                     Komisia okrem toho posúdila, či je utrpená ujma ťažko napraviteľná. Keďže niektorí používatelia GFR používajú zdĺhavé postupy na certifikáciu svojich dodávateľov, keď raz prejdú k čínskemu alebo egyptskému dodávateľovi, je nepravdepodobné, že by v krátkodobom či dokonca strednodobom horizonte prešli naspäť k výrobcovi z Únie. Takáto hrozba trvalej straty podielu na trhu alebo nižších príjmov predstavuje ujmu, ktorá je ťažko napraviteľná.

                     (31)

                     Komisia preto dospela k záveru, že z dostupných dôkazov vyplýva, že výrobné odvetvie Únie trpí ťažko napraviteľnou ujmou a že okolnosti sú kritické.

               2.4.   Zabránenie opätovnému výskytu ujmy

                     (32)

                     Napokon, vzhľadom na odôvodnenie uvedené v oddiele 2.3 Komisia považovala za potrebné uložiť povinnosť registrácie a pripraviť sa tak na možné retroaktívne uloženie opatrení s cieľom zabrániť opätovnému výskytu takejto ujmy. Podmienky na trhu po období prešetrovania majú skutočne tendenciu potvrdzovať, že situácia domáceho výrobného odvetvia sa zhoršuje z dôvodu značného nárastu subvencovaného dovozu za nízke ceny.

               2.5.   Záver

                     (33)

                     Vzhľadom na uvedené skutočnosti Komisia dospela k záveru, že neexistujú žiadne presvedčivé dôkazy o tom, že registrácia dovozu dotknutého výrobku počas obdobia skorého predbežného poskytnutia informácií nie je v tomto prípade odôvodnená.

                     (34)

                     Komisia preto v súlade s článkom 24 ods. 5a základného nariadenia bude registrovať dovoz dotknutého výrobku počas obdobia skorého predbežného poskytnutia informácií.

               3.   Budúce záväzky vzhľadom na registrované dovozy

                     (35)

                     Podľa článku 24 ods. 5a základného nariadenia sa na dovoz dotknutého výrobku musí zaviesť registrácia počas obdobia skorého predbežného poskytnutia informácií podľa článku 29a základného nariadenia.

                     (36)

                     Každý prípadný budúci záväzok by vyplýval z konečných zistení tohto antisubvenčného prešetrovania. V tejto fáze prešetrovania ešte nie je možné odhadnúť výšku subvencovania v Egypte. V podnete sa neuvádza presný odhad výšky subvencovania, ktorý by sa mal spravidla použiť ako základ pre stanovenie vyrovnávacích ciel. Podnet obsahuje len odhad úrovne odstránenia ujmy za rok 2018 vo výške 22 %.

                     (37)

                     V súlade s článkom 15 ods. 1 štvrtým pododsekom základného nariadenia by bola táto odhadovaná výška záväzku relevantná, len ak by clo založené na výške napadnuteľných subvencií bolo vyššie a Komisia dospeje k jednoznačnému záveru, že nie je v záujme Únie uložiť toto vyššie clo.

               4.   Spracovanie osobných údajov

                     (38)

                     So všetkými osobnými údajmi získanými v súvislosti s touto registráciou sa bude zaobchádzať v súlade s nariadením Európskeho parlamentu a Rady (EÚ) 2018/1725 (5),

               PRIJALA TOTO NARIADENIE:

            Článok 1

               1.   Colným orgánom sa týmto podľa článku 24 ods. 5a nariadenia (EÚ) 2016/1037 nariaďuje, aby prijali potrebné kroky na registráciu dovozu do Únie, pokiaľ ide o striž zo skleneného vlákna s dĺžkou najviac 50 mm; pramene zo skleneného vlákna s výnimkou prameňov zo skleneného vlákna, ktoré sú ošetrené impregnáciou a poťahovaním a majú stratu žiarom viac ako 3 % (ako je stanovené v norme ISO 1887); a rohože vyrobené z nekonečného skleneného vlákna s výnimkou rohoží zo sklenenej vlny, v súčasnosti patriace pod číselné znaky KN 7019 11 00, ex 7019 12 00, 7019 31 00 (kódy TARIC 7019120022, 7019120025, 7019120026 a 7019120039) a s pôvodom v Egypte.

               2.   Povinnosť registrácie sa skončí tri týždne po dátume nadobudnutia účinnosti tohto nariadenia.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. februára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 55.

            (2)  Ú. v. EÚ C 192, 7.6.2019, s. 30.

            (3)  Oznámenie o začatí antidumpingového konania týkajúceho sa dovozu výrobkov z nekonečného skleneného vlákna s pôvodom v Bahrajne a Egypte (Ú. v. EÚ C 151, 3.5.2019, s. 4).

            (*1)  Máj až november 2019.

            (*2)  Máj až november 2018.

            (4)  Vykonávacie nariadenie Komisie (EÚ) 2017/724 z 24. apríla 2017, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých výrobkov z nekonečného skleneného vlákna s pôvodom v Čínskej ľudovej republike (Ú. v. EÚ L 107, 25.4.2017, s. 4).

            (5)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).


title: Vykonávacie nariadenie Komisie (EÚ) 2020/420 z 16. marca 2020, ktorým sa opravuje nemecké znenie nariadenia (EÚ) 2016/919 o technickej špecifikácii interoperability týkajúcej sa subsystémov „riadenie-zabezpečenie a návestenie“ železničného systému v Európskej únii (Text s významom pre EHP)

text:
                  20.3.2020

                  SK

                  Úradný vestník Európskej únie

                  L 84/5

         VYKONÁVACIE NARIADENIE KOMISIE (EÚ) 2020/420
         z 16. marca 2020,
         ktorým sa opravuje nemecké znenie nariadenia (EÚ) 2016/919 o technickej špecifikácii interoperability týkajúcej sa subsystémov „riadenie-zabezpečenie a návestenie“ železničného systému v Európskej únii
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (1), a najmä na jej článok 5 ods. 11,
         keďže:

                     (1)

                     Nemecké znenie nariadenia Komisie (EÚ) 2016/919 (2) obsahuje chybu v odseku 2 oddielu 7.4.2.3 prílohy, pokiaľ ide o podmienky uplatňovania prechodného obdobia.

                     (2)

                     Nemecké znenie nariadenia (EÚ) 2016/919 by sa preto malo zodpovedajúcim spôsobom opraviť. Ostatných jazykových znení sa táto oprava netýka.

                     (3)

                     Hospodárske subjekty podliehajú z dôvodu chyby v odseku 2 oddielu 7.4.2.3 prílohy nepotrebným obmedzujúcim požiadavkám na uvádzanie železničných vozidiel na trh. Od 16. júna 2019 do 31. decembra 2020 by malo byť za osobitných podmienok možné vydávať povolenia na uvedenie vozidiel na trh v súlade so súborom špecifikácií č. 1 uvedeným v tabuľke A 2 prílohy A k prílohe k nariadeniu (EÚ) 2016/919. Podmienky, ktoré treba spĺňať, by mali byť také, aby vozidlá boli povolené v súlade s typom vozidla, ktorý bol povolený pred 1. januárom 2019 v súlade so súborom špecifikácií č. 1 uvedeným v tabuľke A 2 prílohy A k prílohe k nariadeniu (EÚ) 2016/919. Nemecké znenie by sa preto malo opraviť so spätnou účinnosťou.

                     (4)

                     Opatrenia stanovené v tomto nariadení sú v súlade so stanoviskom výboru zriadeného v súlade s článkom 51 ods. 1 smernice (EÚ) 2016/797,

               PRIJALA TOTO NARIADENIE:

            Článok 1

               (netýka sa slovenského znenia)

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa s účinnosťou od 16. júna 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. marca 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 138, 26.5.2016, s. 44.

            (2)  Nariadenie Komisie (EÚ) 2016/919 z 27. mája 2016 o technickej špecifikácii interoperability týkajúcej sa subsystémov „riadenie-zabezpečenie a návestenie“ železničného systému v Európskej únii (Ú. v. EÚ L 158, 15.6.2016, s. 1).